En fugtsikring af en kælder er at betragte som et vedligeholdelsesarbejde, fordi det ikke tilfører nye egenskaber til ejendommen.
Den offentlige ejendomsvurdering bliver ikke påvirket af jeres projekt, fordi vurderingen ikke som sådan er individuel, men bygger på vurderingsmyndighedens gennemsnitsbetragtninger om værdi af områdets sammenlignelige ejendomme.
Om I får noget ud af at gå over til valuarvurdering er nok tvivlsomt, fordi en valuarvurdering sagtens kan ligge under den offentlige ejendomsvurdering – og dernæst fordi, at valuaren nok ser på ejendommens individuelle stand, men næppe vil vurdere at et nødvendigt vedligeholdelsesprojekt medfører en stigning krone for krone i handelsprisen. Herunder indgår der mange andre faktorer som kan påvirke en valuarvurdering.
ADVODAN Glostrup
Hans Christian Færch
Advokat